b'\n_START_ARTICLE_\nKatinas Bazilijus\n_START_PARAGRAPH_\nKatinas Bazilijus (rus. \xd0\x9a\xd0\xbe\xd1\x82 \xd0\x91\xd0\xb0\xd0\xb7\xd0\xb8\xd0\xbb\xd0\xb8\xd0\xbe) \xe2\x80\x93 Aleksejaus Tolstojaus pasakos \xe2\x80\x9eBuratinas arba auksinis raktelis\xe2\x80\x9c (i\xc5\xa1leista 1936 m.) veik\xc4\x97jas. Manoma, kad autorius \xc5\xa1\xc4\xaf vard\xc4\x85 sugalvojo kaip itali\xc5\xa1k\xc4\x85 variant\xc4\x85 b\xc5\xabdingo rusi\xc5\xa1ko katin\xc5\xb3 vardo Vaska (Vasilijus)._NEWLINE_Kino filme \xe2\x80\x9eBuratino nuotykiai\xe2\x80\x9c katin\xc4\x85 Bazilij\xc5\xb3 vaidino aktorius Rolanas Bykovas (\xd0\xa0\xd0\xbe\xd0\xbb\xd0\xb0\xd0\xbd \xd0\x91\xd1\x8b\xd0\xba\xd0\xbe\xd0\xb2). Pasakoje Buratinas, dar prie\xc5\xa1 sutikdamas suk\xc4\x8di\xc5\xb3 Bazilij\xc5\xb3, jau buvo sutik\xc4\x99s kit\xc4\x85 katin\xc4\x85 Bazilij\xc5\xb3.\n_START_SECTION_\nVeik\xc4\x97jo charakteris\n_START_PARAGRAPH_\nKatinas Bazilijus, kaip ir jo s\xc4\x97br\xc4\x97 lap\xc4\x97 Alisa \xe2\x80\x93 prisiek\xc4\x99s suk\xc4\x8dius ir, be abejo, yra neigiamas veik\xc4\x97jas. I\xc5\xa1maldos rinkimui apsimeta aklu elgeta. Jis gana ai\xc5\xa1kiai kvailesnis u\xc5\xbe savo bendrinink\xc4\x99 Alis\xc4\x85, tod\xc4\x97l komi\xc5\xa1kesnis nei Alisa._NEWLINE_Siekdami pasipelnyti Alisa ir Bazilijus stengiasi i\xc5\xa1gauti penkias auksines monetas, kurias Buratinas buvo gav\xc4\x99s i\xc5\xa1 Karabaso Barabaso.'